बिना बताए घर से गए थे तीनों दोस्त
रांचीके नामकुम थाना अंतर्गत जामचुआं मोड़ पर सड़क हादसे में मानगो के तीन युवाओं की मौत हो गई। संदीप सिंह, रविशंकर वर्मा और गांधी मल्लिक कार से गुरुवार की देर रात रांची के लिए निकले थे। उनके रांची जाने की खबर किसी के घरवालों को नहीं थी। देर रात तक घर नहीं लौटने पर परिजनों ने फोन किया, लेकिन किसी का मोबाइल नहीं लगा। शुक्रवार की सुबह गांधी मल्लिक के घर पर नामकुम थाना की पुलिस ने फोन किया। फोन उसकी बहन दीपा ने उठाया। पुलिस ने दीपा को उसके भाई की मौत की खबर दी। इसके बाद अन्य दोनों के घरवालों को घटना की जानकारी मिली।
तीनोंमें थी गहरी दोस्ती
संदीप,रवि और गांधी के बीच गहरी दोस्ती थी। तीनों अक्सर साथ-साथ घूमते-फिरते थे। गांधी की बहन दीपा वर्मा ने बताया कि गुरुवार की रात करीब 9.30 बजे भाई दुकान से घर लौट आया था। थोड़ी देर के बाद उनके पास संदीप सिंह का फोन आया। भाई यह कहकर घर से निकला कि थोड़ी देर में आता हूं, लेकिन वह घर नहीं लौटा।
मानगोनिवासी गांधी मल्लिक पर थी परिवार की जिम्मेवारी
मानगोदाईगुट्टू निवासी गांधी मल्लिक पर परिवार की जिम्मेवारी थी। पिता भास्कर मल्लिक गांव में रहते हैं। पिछले कुछ दिनों से यहां रह रहे थे। गांधी ही अपने छोटे भाई की पढ़ाई, बहन की शादी की तैयारी और मां का ख्याल रखता था। उसकी मौत से घरवालों पर मुसीबतों का पहाड़ टूट पड़ा है। भास्कर मल्लिक के अनुसार, बेटा शुरू से ही परिवार की जिम्मेवारी संभाल रहा था। इसी कारण उसने पढ़ाई नहीं की। वह मोबाइल का मैकेनिक था। छोटे भाई की पढ़ाई के अलावा वह बहन की शादी की तैयारी भी कर रहा था। लेकिन, भगवान को मेरी खुशियां मंजूर नहीं थी।
संदीप की प|ी को शाम तक नहीं थी मौत की खबर
मानगोके निरंजन सिंह कॉम्पलेक्स में शुक्रवार की सुबह से चहल-पहल थी। लेकिन, कोई भी संदीप के घर जाने की हिम्मत नहीं जुटा पा रहा था। संदीप की मौत की खबर मिलने पर उनके भाई नामकुम के लिए रवाना हो गए। घटना से बेखबर तीन वर्षीय सृष्टि अपने पापा (संदीप) को खोज रही थी। कोई उसकी बातों का जवाब देने की स्थिति में नहीं था। संदीप के दोस्त और रिश्तेदार कॉलोनी में खड़े होकर हर आनेवालों को यही आगाह कर रहे थे कि कोई भी संदीप की मौत की खबर उनकी प|ी को दे। घटना की जानकारी मिलने पर भाजयुमो प्रदेश उपाध्यक्ष विकास सिंह समेत कई भाजपा नेता पोस्टमार्टम हाउस पहुंचे। उन्होंने घरवालों को सांत्वना दी।
नामकुम : 15 दिनों में आठ की मौत
नामकुमथाना क्षेत्र के विभिन्न क्षेत्रों में सड़क दुर्घटना में सात युवक और एक वृद्ध की मौत हो चुकी है। नामकुम स्टेशन खटाल के पास आरा गेट निवासी युवक की मौत, टेंपो स्टैंड के पास जोरार के युवक की मौत, संत फ्रांसिस स्कूल के पास जोरार निवासी वृद्ध की मौत, आरागेट के पास हेसल के युवक का निधन, खरसीदाग चौक पर दो युवकों की मौत और गुरुवार की रात जामचुआं में जमशेदपुर निवासी तीन युवकों की मौत हो गई। लोगों ने डिवाइडर की मांग की है।
नामकुम में घटनास्थल पर जानकारी लेते लोग।
संदीप सिंह के घर के बाहर जुटे दोस्त।
घटना की जानकारी मिलने पर स्थिति की जानकारी लेते रविशंकर वर्मा के पिता दोस्त।
मानगो दाईगुट्टू निवासी गांधी मल्लिक के घर के बाहर जुटी भीड़।
बेटे की मौत की खबर मिलने पर शोक में डूबी गांधी मल्लिक की बहन मां।
नामकुम पहुंचे युवकों के परिजन।
hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva